CELEX: 62007CA0331
Language: sk
Date: 2009-04-23 00:00:00
Title: Vec C-331/07: Rozsudok Súdneho dvora (druhá komora) z  23. apríla 2009 — Komisia Európskych spoločenstiev/Helénska republika [Nesplnenie povinnosti členským štátom — Právna úprava krmív a potravín — Nariadenie (ES) č. 882/2004 — Nedostatok zamestnancov pridelených k orgánom povereným veterinárnymi kontrolami]

20.6.2009   
            
            
               SK
            
            
               Úradný vestník Európskej únie
            
            
               C 141/5
            
         Rozsudok Súdneho dvora (druhá komora) z 23. apríla 2009 — Komisia Európskych spoločenstiev/Helénska republika
   (Vec C-331/07) (1)
   
   (Nesplnenie povinnosti členským štátom - Právna úprava krmív a potravín - Nariadenie (ES) č. 882/2004 - Nedostatok zamestnancov pridelených k orgánom povereným veterinárnymi kontrolami)
   2009/C 141/08
   Jazyk konania: gréčtina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: H. Tserepa-Lacombe a F. Erlbacher, splnomocnení zástupcovia)
   
      Žalovaná: Helénska republika (v zastúpení: S. Charitaki a I. Chalkias, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článku 4 ods. 2 nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Ú. v. EÚ L 165, s. 1; Mim. vyd. 03/045, s. 200) — Nedostatok zamestnancov pridelených k orgánom povereným veterinárnymi kontrolami
   
      Výrok rozsudku
   
   
               1.
            
            
               Helénska republika si tým, že neprijala všetky opatrenia potrebné na nápravu nedostatku zamestnancov pridelených k orgánom povereným veterinárnymi kontrolami, nesplnila povinnosti, ktoré jej vyplývajú z článku 4 ods. 2 písm. c) nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 247, 20.10.2007.